Príkaz ministra č. 18/2012,
ktorým sa mení a dopĺňa príkaz ministra Príkaz ministra č. 71/2011, ktorým sa vydáva Štatút Výberovej komisie pre posúdenie projektových návrhov na vybudovanie univerzitných vedeckých parkov/výskumných centier a Rokovací poriadok Výberovej komisie pre posúdenie projektových návrhov na vybudovanie univerzitných vedeckých parkov/výskumných centier

Gestorský útvar: sekcia štrukturálnych fondov EÚ, tel.: 59374526 	ev. č.: 2012-7838/21420:1-sekr.

Minister školstva, vedy, výskumu a športu Slovenskej republiky vydáva tento príkaz:
Čl. 1	  
Príkaz ministra č. 71/2011, ktorým sa vydáva Štatút Výberovej komisie pre posúdenie projektových návrhov na vybudovanie univerzitných vedeckých parkov/výskumných centier a Rokovací poriadok Výberovej komisie pre posúdenie projektových návrhov na vybudovanie univerzitných vedeckých parkov/výskumných centier sa mení a dopĺňa takto:	
1.	Článok 3 ods. 4 príloha č. 1 k Príkazu ministra č. 71/2011 - Štatút Výberovej komisie pre posúdenie projektových návrhov na vybudovanie univerzitných vedeckých parkov/výskumných centier znie:
	„(4)	Ďalšími členmi Výberovej komisie s hlasovacím právom sú:
	-	vedúci služobného úradu ministerstva,
	-	1 zástupca Kancelárie ministra,
	-	1 zástupca Združenia automobilového priemyslu,
	-	1 zástupca Ministerstva hospodárstva SR,
	-	2 zástupcovia vedecko-výskumných inštitúcií z Českej republiky.

2. Do článku 2 prílohy č. 2 k Príkazu ministra č. 71/2011 - Rokovací poriadok Výberovej komisie pre posúdenie projektových návrhov na vybudovanie univerzitných vedeckých parkov/výskumných centier sa za odsek 9 vkladá nový odsek 10, ktorý znie:
	„(10) Výberová komisia môže prijať odporúčania k jednotlivým projektovým návrhom.“
	Doterajší „odsek 10“ sa označuje ako „odsek 11“.

Čl. 2	
Účinnosť
Tento príkaz nadobúda účinnosť 15. mája 2012.

minister